text: Flertal imod elitesmileyen
  09 januar 2014 kl. 16.45
  Efter fødevareminister Dan Jørgensen i går fortalte, at han vil afskaffe elitesmileyen, er der allerede i dag flertal på Christiansborg for at fjerne den.
  Både Venstre og Enhedslisten er parat til at sløjfe elitesmileyen. Men for Enhedslisten er det vigtigt, at fødevaremyndighederne får flere penge til det øgede antal kontroller, der vil komme.
  Dansk Folkepartis Jørn Dohrmann er dog imod at fjerne elitesmileyen.
  -Hvis de der i dag har elitesmileyen, skal kontrolleres mere, uden at tilføje flere penge, vil det betyde mindre kontrol, til de virksomheder der gør det dårligt, siger Jørn Dohrmann, Dansk Folkepartis medlem af fødevareudvalget, til TV SYD.
  